વોશિંગ્ટનઃ પાકિસ્તાનના પૂર્વ પ્રમુખ જનરલ પરવેઝ મુશર્રફે જણાવ્યું છે કે ભારતમાં ઉરી ખાતે આતંકી હુમલા બાદ ભારત તરફથી કરવામાં આવેલ સર્જિકલ સ્ટ્રાઈક્સ અને પાકિસ્તાન વિરોધી નિવેદનોના જવાબમાં જો હું સત્તા પર હોત તો ભારતને વળતી જવાબી ધમકી આપી દેત.જવાબી ધમકી અંગેના અેક પ્રશ્નના જવાબમાં મુશર્રફે જણાવ્યું હતું કે હા, તેઓ (ભારત) આપણને ડરાવી રહ્યા છે. તેઓ આપણા ઉપર પોતાની પસંદગીના સ્થળે અને સ્થળે હુમલા કરવાની વાતો કરી રહ્યા છે. આવાં નિવેદનો અન્ય કોઈએ નહીં, પરંતુ વડા પ્રધાન, સંરક્ષણ પ્રધાન, લશ્કરના જનરલ અને લશ્કરના ડાયરેક્ટર જનરલ દ્વારા કરવામાં આવ્યાં હતાં.